इनके द्वारा लिखी गई राजमाता विजयाराजे सिंधिया की आत्मकथा ‘‘राजपथ से लोकपथ पर’’ पर आधारित हिन्दी फिचर फिल्म ‘‘एक थी रानी ऐसी भी’’ का निर्माण किया गया है। ’राष्ट्रीय फिल्म विकास निगम’ ने वृद्धों की समस्याओं पर आधारित उनकी एक कहानी पर फीचर फिल्म ’दत्तक’ का निर्माण किया है। श्रीमती सिन्हा ने केंद्रीय समाज कल्याण बोर्ड के दो आडियो सीडी- ’चेतना’ तथा ’पहचान’ के लिए गीत तथा आलेख लिखे हैं। उन्होंने तीन पीढ़ियों के एक छत के नीचे रहने का संदेश देने वाली बोर्ड की टेली फिल्म ’खेल खेल में’ की गीतमय पटकथा भी लिखी है। इनके उपन्यास ’ज्यों मेहँदी को रंग’ पर इसी नाम से बना धारावाहिक अनेकों बार दर्शाया गया है। इनका कहना है -‘‘संग चले जब तीन पीढ़ियाँ, चढ़े विकास की सभी सीढ़ियाँ।’’